शीर्षक: जब कुलसुम की मौत पर एकजुट हुई भारत-पाक की सेना\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
भारत और पाकिस्तान के बीच रिश्तों में फ़िलहाल तनाव है और लगता है कि सीमा पर भी तनाव ही होगा. लेकिन तस्वीर का एक दूसरा पहलू भी है. 

70 साल की कुलसुम बीबी पाकिस्तान प्रशासित कश्मीर में अपने परिवार के साथ रहती थीं. 25 जून को वो भारत प्रशासित कश्मीर के पुंछ इलाके के मेंढर में रहने वाले अपने भाई के परिवार में एक शादी में शामिल होने आईं थीं.

30 जून की सुबह दिल का दौरा पड़ने से कुलसुम बीबी की मौत हो गई. अब उनके भाई के परिवार के सामने ये सवाल था कि उनके शव को पाकिस्तान में उनके परिवार के पास कैसे पहुंचाया जाए. 

इसके बाद मानवीय आधार पर भारतीय सेना और स्थानीय पुलिस ने एक ही दिन में पूरी कागज़ी कार्यवाही निपटाते हुए रविवार को शव पाकिस्तान में उनके परिवार के सुपुर्द कर एक नई मिसाल पेश की. 

प्रशासन ने मदद की तो जल्दी शव मिला

आमतौर पर इस तरह के मामलों में कागज़ी कार्यवाही पूरी करने में ही दो दिन या फिर उससे अधिक का वक्त लग जाता है.

कुलसुम बीबी के भाई मोहम्मद सादिक हुसैन ख़ान जो भारत प्रशासित कश्मीर में रहते हैं, उन्होंने बताया, "यहां जो डीजी साहब थे वो हमारे गांव के हैं तो हमने उनको अपनी बहन की मौत की जानकारी दी, उन्होंने कहा कि वो सुरक्षा बलों यानी आर्मी और स्थानीय प्रशासन को इसके बारे में ख़बर कर देंगे. उन्होंने काफी मदद की जिसकी वजह से हमें कोई मुश्किल नहीं आई."

वहीं पाकिस्तान प्रशासित कश्मीर में रहने वाले कुलसुम बीबी के पति और परिजनों को इस बात की तसल्ली है कि उन्हें शव के लिए कई दिनों तक इंतज़ार नहीं करना पड़ा. 

कुलसुम बीबी के बेटे बासित ने बताया, "दोनों तरफ से अच्छी प्रतिक्रिया थी. ये हमारी खुशकिस्मती थी कि वहां के अफ़सरान (अफ़सर) और प्रशासन के बहुत अच्छा इंतज़ाम किया. इधर से भी हमें काफी मदद मिली."

हालांकि इस दौरान कुलसुम बीबी के बेटे बासित ने एक मुश्किल की तरफ भी ध्यान दिलाया. 

उन्होंने कहा, "मुझे सीधे भारत प्रशासित कश्मीर से फ़ोन नहीं आया. पहले फ़ोन सऊदी अरब गय़ा और वहां से मुझे फ़ोन आया फिर मैंने उस तरफ सीधे कॉल किया तो पूरी घटना का पता चला. हमारी तरफ से तो भारत में फ़ोन लगता है लेकिन उधर से ये सहूलित नहीं है."

बासित कहते हैं कि भारत और पाकिस्तान दोनों तरफ के अधिकारियों ने मिलकर काम किया और उन्हें इस मामले में ज़्यादा परेशान होने से बचा लिया.

दोनों पक्षों ने गंभीरता से लिया मामला

इधर भारत प्रशासित...